**SELETUSKIRI**

**Jõelähtme Vallavolikogu määruse**

Jõelähtme Vallavolikogu 13.05.2021 määruse nr 78 „Välireklaami paigaldamise eeskirja ning reklaamimaksu kehtestamine Jõelähtme vallas“ muutmine.

**juurde**

Käesoleva eelnõu koostas vallasekretär Leho Kure (telefon 605 4871, e-post: leho.kure@joelahtme.ee)

Jõelähtme Vallavolikogu 13.05.2021 määruse nr 78 „Välireklaami paigaldamise eeskirja ning reklaamimaksu kehtestamine Jõelähtme vallas“ § 7 lõige 1 sätestab üldiseks reklaamimaksu maksumääraks 0,35 eurot kalendripäevas või 10,00 eurot kalendrikuus ühe reklaampinna ruutmeetri kohta.

Iru Ärimaja seinale soovitakse panna interaktiivne reklaamikandja, kus arvestus käib minutipõhiselt, seega vaja oleks kehtestada minutipõhise arvestuse võimalus.

Käesoleva eelnõuga muudetakse täna vallas kehtivat määrust alljärgnevalt:

Määrust täiendatakse paragrahvi 7 lõikega 41 ja sõnastatakse alljärgnevalt:

„(41) Interaktiivse ekraani (sh ekraanid ja muud elektroonilised videot ja pilti edastavad multimeediavahendid) vahendusel esitatavale reklaamile kohaldatakse lõikes 1 sätestatud maksumäära minutipõhise arvestusena olukorras, kus maksumaksja esitab avaldatud reklaami kohta maksudeklaratsiooni paragrahvi 10 sätestatud korras, ümardades maksusumma täiseuro täpsuseni suuremaks. Juhul kui maksumaksja ei täida maksudeklaratsiooni esitamise kohustust, arvestatakse reklaamimaks lõikes 1 sätestatud alustel.“